CELEX: 52012DP0307
Language: el
Date: 2012-09-11 00:00:00
Title: Άρση της βουλευτικής ασυλίας του Jaroslaw Leszek Walesa Απόφαση του Ευρωπαϊκού Κοινοβουλίου της 11ης Σεπτεμβρίου 2012 σχετικά με την αίτηση άρσης της ασυλίας του Jarosław Leszek Wałęsa (2012/2112(IMM))

3.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 353/152
            
         Τρίτη 11 Σεπτεμβρίου 2012Άρση της βουλευτικής ασυλίας του Jaroslaw Leszek Walesa
   P7_TA(2012)0307
   Απόφαση του Ευρωπαϊκού Κοινοβουλίου της 11ης Σεπτεμβρίου 2012 σχετικά με την αίτηση άρσης της ασυλίας του Jarosław Leszek Wałęsa (2012/2112(IMM))
   2013/C 353 E/23
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την αίτηση άρσης της ασυλίας του Jarosław Leszek Wałęsa, που διαβίβασε η εισαγγελική αρχή της Δημοκρατίας της Πολωνίας στις 20 Απριλίου 2012, σε σχέση με τη νομική διαδικασία που αφορά εικαζόμενο αδίκημα και που ανακοινώθηκε στην ολομέλεια στις 23 Μαΐου 2012,
            
         
               —
            
            
               αφού δόθηκε στον Jarosław Leszek Wałęsa, η ευκαιρία να ακουσθεί σύμφωνα με το άρθρο 7 παράγραφος 3 του Κανονισμού του Ευρωπαϊκού Κοινοβουλίου,
            
         
               —
            
            
               έχοντας υπόψη τα άρθρα 8 και 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
            
         
               —
            
            
               έχοντας υπόψη τις αποφάσεις του Δικαστηρίου της Ευρωπαϊκής Ένωσης της 12ης Μαΐου 1964, της 10ης Ιουλίου 1986, της 15ης και 21ης Οκτωβρίου 2008, της 19 Μαρτίου 2010 και της 6ης Σεπτεμβρίου 2011 (1),
            
         
               —
            
            
               έχοντας υπόψη το άρθρο 105 του Συντάγματος της Δημοκρατίας της Πολωνίας και τα άρθρα 7β παράγραφος 1 και 7γ, σε συνδυασμό με το άρθρο 10γ, του πολωνικού νόμου της 9ης Μαΐου 1996 σχετικά με την άσκηση της εντολής βουλευτή ή γερουσιαστή,
            
         
               —
            
            
               έχοντας υπόψη το άρθρο 6 παράγραφος 2 και το άρθρο 7 του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A7-0230/2012),
            
         
               Α.
            
            
               λαμβάνοντας υπόψη ότι η εισαγγελική αρχή της Δημοκρατίας της Πολωνίας ζήτησε την άρση της βουλευτικής ασυλίας του Jarosław Leszek Wałęsa, βουλευτή του Ευρωπαϊκού Κοινοβουλίου, σε σχέση με νομική διαδικασία που αφορά εικαζόμενο αδίκημα·
            
         
               Β.
            
            
               λαμβάνοντας υπόψη ότι η αίτηση της εισαγγελικής αρχής αφορά διαδικασίες σε σχέση με εικαζόμενο αδίκημα βάσει του πολωνικού νόμου της 20ής Μαΐου 1971 περί θεσπίσεως Κώδικα Αδικημάτων και του νόμου της 20ής Ιουνίου 1997 περί οδικής κυκλοφορίας αναφορικά με τροχαίο ατύχημα που συνέβη στις 2 Σεπτεμβρίου 2011 στην Πολωνία στο οποίο εμπλεκόταν και τραυματίστηκε βαριά ο Jarosław Leszek Wałęsa·
            
         
               Γ.
            
            
               λαμβάνοντας υπόψη ότι, σύμφωνα με το άρθρο 9 του Πρωτοκόλλου περί προνομίων και ασυλιών της Ευρωπαϊκής Ένωσης, οι βουλευτές του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του κοινοβουλίου της χώρας τους·
            
         
               Δ.
            
            
               λαμβάνοντας υπόψη ότι ο Jarosław Leszek Wałęsa αρνήθηκε να παρουσιαστεί στην Επιτροπή Νομικών Θεμάτων προκειμένου να ακουστεί, αλλά ότι ανέφερε ότι προτιμά να περατωθεί σύντομα η υπόθεση αυτή και ότι θεωρεί ότι πρέπει να αρθεί η ασυλία του·
            
         
               Ε.
            
            
               λαμβάνοντας υπόψη ότι αποκλειστικά και μόνο το Κοινοβούλιο αποφασίζει εάν θα αρθεί ή όχι η ασυλία σε μια συγκεκριμένη υπόθεση· λαμβάνοντας υπόψη ότι το Κοινοβούλιο μπορεί να λάβει δεόντως υπόψη τη θέση του βουλευτή προτού αποφασίσει να άρει ή να μην άρει την ασυλία του (2)·
            
         
               ΣΤ.
            
            
               λαμβάνοντας υπόψη ότι τα πραγματικά περιστατικά της υπόθεσης, όπως προκύπτουν από τα έγγραφα που υποβλήθηκαν στην Επιτροπή Νομικών Θεμάτων, υποδηλώνουν ότι οι εικαζόμενες δραστηριότητες δεν έχουν άμεση, προφανή σχέση με την άσκηση των καθηκόντων του Jarosław Leszek Wałęsa ως βουλευτή του Ευρωπαϊκού Κοινοβουλίου·
            
         
               Ζ.
            
            
               λαμβάνοντας συνεπώς υπόψη ότι ο Jarosław Leszek Wałęsa δεν ενεργούσε στο πλαίσιο της άσκησης των καθηκόντων του ως βουλευτής του Ευρωπαϊκού Κοινοβουλίου·
            
         
               1.
            
            
               αποφασίζει να άρει την ασυλία του Jarosław Leszek Wałęsa·
            
         
               2.
            
            
               αναθέτει στον Πρόεδρό του να διαβιβάσει πάραυτα την παρούσα απόφαση και την έκθεση της αρμόδιας επιτροπής του στις αρμόδιες αρχές της Δημοκρατίας της Πολωνίας καθώς και στον Jarosław Leszek Wałęsa.
            
         
      (1)  Υπόθεση 101/63 Wagner κατά Fohrmann και Krier [1964] Συλλογή 195, Υπόθεση 149/85 Wybot κατά Faure κ.α.[1986] Συλλογή 2391, Υπόθεση T-345/05 Mote κατά Κοινοβουλίου [2008] Συλλογή II-2849, συνεκδικασθείσες υποθέσεις C-200/07 και C-201/07 Marra κατά De Gregorio και Clemente [2008] Συλλογή I-7929, Υπόθεση T-42/06 Gollnisch κατά Κοινοβουλίου (δεν έχει δημοσιευθεί ακόμη στη συλλογή) και Υπόθεση C-163/10 Patriciello (δεν έχει δημοσιευθεί ακόμη στη συλλογή).
   
      (2)  Υπόθεση T-345/05 Mote κατά Κοινοβουλίου [2008] Συλλογή II-2849, παράγραφος 28.